Altor åbner nu døren på klem for en børsnotering af den nordjyske handelsvirksomhed Euro Cater A/S.

Euro Cater a/s overvejer en børsnotering, efter at have næsten fordoblet sin omsætning til godt 5 mia. kr., skriver dagbladet Børsen. Altor købte halvdelen af selskabet i 2004, og ifølge partner Stefan Linder fra Altor Equity Partners bliver børsnotering en af mulighederne, når Altor iværksætter et salg af Euro Cater. - Vi kommer sikkert til at overveje en børsnotering, når tiden for et exit nærmer sig, siger Stefan Linder. Den nordjyske catering-koncern, der via sine selskaber er beskæftiget med salg af fødevarer til kunder i Danmark og Sverige, har siden 2006/2007 mere end fordoblet bundlinjen til senest 128 mio. kr. i 2009/2010. Halvdelen af Euro Cater ligger hos ledende medarbejdere, mens den anden halvdel ligger hos Altor, der angiveligt betalte ca. 2 mia. kr. for det danske selskab i 2006.